Nafarroako Parlamentuko Mahaiak, 2018ko martxoaren 12an egindako bilkuran, ondoko erabakia hartu zuen, besteak beste:

Nafarroako Alderdi Sozialista talde parlamentarioko eledunak eskatu du Gardentasunari, informazio publikoa eskuratzeari eta gobernu onari buruzko Foru Lege proiektuari zuzenketak aurkezteko epea luzatzea.

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Gardentasunari, informazio publikoa eskuratzeari eta gobernu onari buruzko Foru Lege proiektuari zuzenketak aurkezteko epea **2018ko martxoaren 22ko eguerdiko hamabiak arte** luzatzea. Aipatu foru lege proiektua 2018ko otsailaren 21eko 21. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko martxoaren 12an

Lehendakaria: Ainhoa Aznárez Igarza